Geen verhoging vir Zuma niePres. Jacob Zuma Mac Maharaj, die presidensie se woordvoerder, sê die verhoging is terugwerkend van 1 April 2013 af. Hy sê Zuma het die besluit geneem nadat hy die bekostigbaarheid van die verskillende vlakke van vergoeding, die huidige maatskaplike en ekonomiese konteks en inflasie in ag geneem het. Maharaj sê Zuma het ook aanbevelings van die onafhanklike kommissie oor vergoeding vir openbare ampsdraers in ag geneem. Die kommissie het voorgestel dat ampsdraers wat minder as R500 000 per jaar verdien ŉ verhoging van 7% moet kry terwyl die wat tussen R500 000 en R800 000 verdien ŉ verhoging van 5% moet kry. Daar is ook voorgestel dat ampsdraers wat tussen R800 000 en R1 miljoen verdien ŉ verhoging van 4% moet kry terwyl ampsdraers wat meer as R1 miljoen per jaar verdien nie ŉ verhoging moet kry nie. Ampsdraers sluit onder meer die president, adjunkpresident, ministers, parlementslede, burgemeesters en regters in.